16.09.2020

Hei

Jeg så annonsen deres gjennom reklamering på NTNU sitt campus og tenkte med en gang at dette hørtes ut som noe for meg. I en sommerjobb er jeg på jakt etter noe som er givende og utfordrende. I den stillingen dere utlyser føler jeg at jeg har truffet nettopp det.

Jeg går for øyeblikket på mitt fjerde år på NTNU, hvor jeg studerer teknisk fysikk. I tillegg til studiene jobber jeg frivillig i forsterkerkomiteen på Studentersamfundet i Trondheim hvor jeg er lydtekniker. Dette innebærer omtrent 20 timer ulønnet arbeid i uken noe som krever engasjement og vilje. I tillegg til det er jeg tidligere læringsassistent og jeg driver med klatring, løping, og topptur. Jeg er altså veldig vant med en høy arbeidsbelastning og har mye energi.

Jeg er en svært analytisk anlagt person, og ønsker å komme til bunns i det meste. I mitt studium ender man opp med mye erfaring i å analysere kompliserte problemer gjennom programmering og statistikk, disse fremgangsmåtene og tankesettet er lett overførbare til andre bruksområder også.

Hvis dere skulle valgt meg til å jobbe for dere i sommer ville dere fått en energisk og positiv person, som er hardtarbeidende og som lærer raskt. Jeg tror at mine kvalifikasjoner og min utdannelse, i tillegg til entusiasmen jeg har for denne muligheten ville gjort at jeg presterte bra i rollen. Dersom det skulle være noen spørsmål angående søknad eller CV, så er det bare å kontakte meg.

Håper å høre fra dere

Even Aksnes Tønseth

+4746634884

even.tonseth@gmail.com